b'\n_START_ARTICLE_\nThe Station Agent\n_START_SECTION_\nJuoni\n_START_PARAGRAPH_\nFinbar McBride on hiljainen naimaton mies, joka k\xc3\xa4rsii lyhytkasvuisuudesta. H\xc3\xa4n on innostunut rautateist\xc3\xa4 ja ty\xc3\xb6skentelee yht\xc3\xa4 ujon yst\xc3\xa4v\xc3\xa4ns\xc3\xa4 Henry Stilesin kanssa pienoisrautateit\xc3\xa4 myyv\xc3\xa4ss\xc3\xa4 liikkeess\xc3\xa4. _NEWLINE_Henry kuolee yll\xc3\xa4tt\xc3\xa4en ja j\xc3\xa4tt\xc3\xa4\xc3\xa4 Finbarille perinn\xc3\xb6ksi pienen maapalstan, jolla sijaitsee pieni rautatieasema. H\xc3\xa4n muuttaa asumaan sinne aikomuksenaan erakoitua, mutta h\xc3\xa4n joutuukin monin tavoin osaksi pienen maalaisyhteis\xc3\xb6n el\xc3\xa4m\xc3\xa4\xc3\xa4. Joe Orama on puhelias kolmikymppinen amerikankuubalainen, joka hoitaa sairaan is\xc3\xa4ns\xc3\xa4 kioskia. Olivia Harris on noin 40-vuotias taiteilija, joka yritt\xc3\xa4\xc3\xa4 yh\xc3\xa4 selviyty\xc3\xa4 parin vuoden takaisesta poikansa kuolemasta ja siit\xc3\xa4 seuranneesta avioerostaan. Cleo, nuori afroamerikkalainen tytt\xc3\xb6 jakaa Finbarin kiinnostuksen rautateihin, ja Emily on paikallinen kirjastonhoitaja.'